בעקבות תקרית קטלנית במהלכה נורה למוות עובר אורח תמים, הוגש כנגד סייען שב"כ כתב אישום חמור המייחס לו עבירה של רצח, בניגוד לסעיף 300 לחוק העונשין. סייען השב"כ עמד בסיכון של מאסר עולם.
לאחר משפט פלילי ממושך שהתנהל בבית המשפט המחוזי בתל אביב, נחתם הסדר טעון בין עורך דין פלילי גיא פלנטר לפרקליטות מחוז מרכז על פיו, הומר האישום ברצח לעבירה של הריגה (בניגוד לסעיף 298 לחוק העונשין), ותוקנו עובדות כתב האישום בהתאמה.
העונש המקסימלי בגין הרשעה בעבירה של הריגה עומד על 20 שנות מאסר. בית המשפט המחוזי בתל אביב יפו (הרכב כב' סגן הנשיא שרה סירוטה, כב' השופט אברהם טל וכב' השופטת נורית אחיטוב) גזר על סייען השב"כ 12 שנות מאסר, מתוכן 9 לריצוי בפועל.
עורך דין פלילי גיא פלנטר הגיש ערעור פלילי לבית המשפט העליון וביקש להתערב בעונש לקולה. לאחר שמיעת טענות הצדדים ובעקבות הערות בית המשפט העליון (הרכב כב' השופטת דורית בינייש, כב' השופט יעקב טירקל וכב' השופט אליהו מצא) הודיע נציג פרקליטות המדינה כי המדינה מסכימה לקבלת הערעור במובן זה שמאסרו הממשי של סייען השב"כ יופחת מ- 9 שנים ל- 7 שנים.
עו"ד פלילי גיא פלנטר סרב להצעת פרקליטות המדינה וביקש לשכנע את בית המשפט העליון בטיעוניו, כי יש להפחית את העונש בכמעט חצי, ל- 5 שנות מאסר.
לבסוף, קיבל בית המשפט העליון את הערעור, ביטל את גזר דינו של בית המשפט המחוזי והטיל על סייען השב"כ 5 שנות מאסר בלבד.
בהמשך, ייצג עורך דין גיא פלנטר את סייען השב"כ בפני ועדת השחרורים של שב"ס (המכונה "ועדת שליש"), והסייען שוחרר ממאסרו לאחר שריצה כ- 3 שנות מאסר.
ערעור פלילי (בית המשפט העליון) פ 1673/01 איברהים פדילה נ' מדינת ישראל. בפני הרכב כבוד השופטים דורית בייניש, יעקב טירקל ואליהו מצא.
פורסם: תקדין: תק-על 2002(1), 708 (2002).פורסם: נבו -המאגר המשפטי הישראלי. פורסם: סקירה משפטית - הסניגור חוברת 60.